5 námetov ako hravo poznávať rovinné tvary
Tvary vidíme všade. Všetko okolo nás má svoj tvar, no málokedy tomu venujeme dostatočnú pozornosť.
Pritom je veľmi zábavné s dieťaťom pozorovať okolie a identifikovať rôznorodosť tvarov. Tiež mu môžeme ponúknuť niekoľko hier, ktoré ho uvedú do sveta geometrie.
2D tvary sú vlastne rovinné tvary, ktoré sú charakteristické dvomi rozmermi. Okrem geometrických tvarov by dieťa malo manipulovať aj s tvarmi každodenných objektov: ovocie, zelenina, dopravné prostriedky, zvieratká atď. Nasledujúce hry pomôžu dieťaťu rozpoznávať tvary, triediť ich, zapamätať si a identifikovať ich.
Hľadanie rovnakých tvarov
Z farebných tvrdých papierov vystrihnite rôzne tvary predmetov, ktoré dieťa pozná. Potom tie isté tvary obkreslite na väčší hárok papiera. Požiadajte dieťa, aby umiestnil vystrihnutý tvar na správne miesto. Ak sa vám nechce kresliť, využite na hru už vyrobené tvary. Najmenším sa určite bude páčiť vyhľadávať Zvieratká z dvora a Zvieratká z divočiny, staršie deti sa zas potešia priraďovaniu tvarov pomocou puzzle Čísla a Hmatovému pexesu.
Foto: www.vnimavedeti.sk
2D tvary zo zápaliek
Aj obyčajné veci, ktoré máte v domácnosti, poslúžia k výučbe geometrie. Ponúknite dieťaťu dostatok zápaliek alebo špáradiel. Na papier predkreslite rôzne rovinné tvary (okrem kruhu) a nechajte, nech ich dieťa skladá podľa predlohy.
Foto: www.momjunction.com
Kreslenie a strihanie tvarov
Ide o jednoduchú činnosť, pomocou ktorej si dieťa zafixuje obrysy tvarov, precvičí farby a rozvíja jemnú motoriku a grafomotoriku. Na papier nakreslite obrysy tvarov, ktoré budú rôznej farby, napr. červený kruh, modrý štvorec atď. Dieťa tieto tvary vyfarbuje pastelkou rovnakej farby, akou ste nakreslili obrys. Aby ste popri tejto naoko jednoduchej činnosti podporili aj budúce písanie, ponúknite dieťaťu k vyfarbovaniu správny kresliaci materiál, napr. voskovky Crayon Rocks, ktoré sú tvarované tak, aby posilnili detské svaly a podporili správny úchop ceruzky. Po ich vyfarbení ich môže dieťa vystrihnúť a následne nalepovať do rôznych obrazcov.
Foto: redakčný tím a www.vnimavedeti.sk
Vykrajovanie z modelovacej hmoty
Na identifikáciu tvarov a zároveň k rozvíjaniu manipulačných a jemnomotorických zručností je výborné modelovanie a vykrajovanie rôznych tvarov. Samotné modelovanie prináša dieťaťu okrem posilnenia svalov ruky aj vnútorné upokojenie a popritom mnoho podnetov k identifikácii, k rozlišovaniu a poznaniu tvarov. Tvary môžete vykrajovať zo slaného cesta, z plastelíny, z modelovacích hmôt. Súprava Bubber hmoty a formičky a súprava Bubber hmoty a formičky Mandala obsahujú okrem modelovacích hmôt formičky na vykrajovanie a návody, ako z tvarov vymodelovať prekrásne obrazce.
Foto: redakčný tím a www.vnimavedeti.sk
Vzdelávacie hry
Vzdelávacie hry sú už náročnejšou alternatívou, ako spoznávať tvary. Majú svoje pravidlá, vyžadujú si aktívny, pozorný stav mysle, ktorý je však vďaka hraniu sa nestresovaný. Nasledujúce príklady vzdelávacích hier sú zámerne vytvorené tak, aby dieťa okrem poznávania rovinných tvarov malo možnosť rozvíjať vo všeobecnosti svoje poznávacie procesy a duševné schopnosti. Hra Poskladaj štvorce je jedna z množstva hier radu Nikitin. Dieťa síce manipuluje len s jedným tvarom – štvorcom, no jeho úlohou je poskladať štvorec z viacerých malých častí v 15 variantoch. Čínsku skladačku tangram už asi každý pozná. Jej princípom je ukladať 7 častí – geometrických tvarov do množstva predkreslených figúr a predmetov. Farebný tangram je vyrobený z dreva, je dostatočne robustný pre detské rúčky a ponúka primerané predlohy detskému vnímaniu a mysleniu. Náročnejšou alternatívou pre staršie deti bude hra Tangramy súťaže, v ktorej sa nachádzajú dva tangramy a to v čiernej a oranžovej farbe. Tak ponúka priestor k spoločnému hraniu sa viacerých detí naraz.
Foto: www.vnimavedeti.sk